Komission asetus (EY) N:o 875/96, annettu 14 päivänä toukokuuta 1996, banaanien tuontia yhteisöön koskevan järjestelmän soveltamista koskevista yksityiskohtaisista säännöistä annetun asetuksen (ETY) N:o 1442/93 muuttamisesta (ETA:n kannalta merkityksellinen teksti)



Virallinen lehti nro L 118 , 15/05/1996 s. 0014 - 0016



KOMISSION ASETUS (EY) N:o 875/96, annettu 14 päivänä toukokuuta 1996, banaanien tuontia yhteisöön koskevan järjestelmän soveltamista koskevista yksityiskohtaisista säännöistä annetun asetuksen (ETY) N:o 1442/93 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan, sekä katsoo, että komission asetuksen (ETY) N:o 1442/93 (3), sellaisena kuin se on viimeksi muutettuna asetuksella (EY) N:o 1164/95 (4), 9 artiklan 3 kohdan mukaisesti sovelletaan vähennysprosenttia kaikkiin tiettyä alkuperää koskeviin tuontitodistushakemuksiin, jotka ylittävät tuntuvasti tälle alkuperälle vahvistetun ohjeellisen määrän kyseisen vuosineljänneksen osalta; pientoimijoiden, joilla on ainoastaan yhtä alkuperää koskevaa toimintaa, edun valvomiseksi tätä vähennystä ei sovelleta hakemuksiin, jotka koskevat enintään 150 tonnin suuruista määrää niin kauan kuin kyseisen vuoden osalta käytettävissä olevaa määrää ei ole käytetty loppuun; toimenpiteen väärinkäytön ja tällaisten hakemusten esittämisen kohtuuttoman määrän estämiseksi olisi vahvistettava alkuperäkohtainen kynnys, jonka ylittävään osaan vähennyskerrointa sovelletaan; tällaista kynnystä ei kuitenkaan pitäisi soveltaa C-luokkaan kuuluvien uusien toimijoiden jättämiin hakemuksiin, tällä hetkellä kaikilla C-luokan toimijoilla on osana tariffikiintiötä lupa tuoda sellaisia pieniä vuotuisia määriä, jotka voidaan tuoda yhden ainoan tuontitodistushakemuksen yhteydessä; tämän vuoksi vaikuttaa aiheelliselta olla soveltamatta vähennysprosenttia C-luokan todistushakemuksiin, kuitenkin sillä edellytyksellä, että kyseiselle alkuperälle vahvistettua kiintiön osaa ei ylitetä, asetuksen (ETY) N:o 1442/93 10 artiklan 3 kohdassa ja 17 artiklan 4 kohdassa määritellään edellytykset, jotka koskevat todistuksen antamista saman vuoden edelliseltä vuosineljännekseltä käyttämättä jääneiden määrien myöntämiseen uudelleen; Uruguayn kierroksen monenvälisten kauppaneuvottelujen osana tehdyn banaaneja koskevan puitesopimuksen seurauksena tiettyjen tuottajamaiden tai -maaryhmittymien osalta vahvistettujen perinteisten AKT-määrien ja kiintiöiden hallinnoinnin hoitamiseksi on tarpeen säätää, että uudelleenmyöntämistä koskevaa todistusta haetaan ja se myönnetään alkuperälle, jota kokonaan tai osittain käyttämätön ensimmäinen todistus koskee, asetuksella (ETY) N:o 404/93 erikseen jokaiselle Leewardsaariin kuuluvalle saarelle jaettujen kiintiöiden neljännesvuosittaisen hallinnoinnin vaatimukset aiheuttavat huomattavia ongelmia näille AKT-tuottaja-alueille ottaen huomioon niiden tuotantoedellytykset ja kaupan pitoa koskevat edellytykset sekä niiden vaikeudet järjestää säännöllisiä ja määräaikaisia kuljetuksia; on perusteltua hyväksyä heidän pyyntönsä ja säätää, että Leewardsaarilta peräisin oleville banaaneille annetaan tuontitodistukset; asetuksen (ETY) N:o 1442/93 14 artiklan soveltamiseksi jokaista vuosineljännestä koskevat ohjeelliset määrät on tämän vuoksi vahvistettava Leewardsaarten muodostamalle maantieteelliselle kokonaisuudelle; jokaista näistä AKT-valtioista, jossa on tuotantoa, koskevan kiintiön noudattaminen olisi varmistettava vuosittain tarkastamalla tavaroiden tosiasiallinen alkuperä niiden vapaaseen vaihdantaan luovuttamisen yhteydessä sekä toteuttamalla tuottaja-alueiden viranomaisten myöntämien alkuperätodistusten seurantaa, saadun kokemuksen mukaan on myös syytä hallinnoida perinteisten AKT-määrien tuontia varten neljännesvuosittain vahvistettuja määriä joustavammin asetuksen (ETY) N:o 404/93 18 artiklassa säädetyn tariffikiintiötä koskevan menettelyn rajoissa, komission ja jäsenvaltioiden välisten tiedonantojen suuri määrä sekä tiettyjen tietojen tarkistaminen tarvittaessa aiheuttavat jokaiselle vuosineljännekselle vahvistetun tuontitodistusten jättämisen määräajan siirtämisen muutamalla päivällä, tuontitodistukseen liittyvän vakuuden määrää olisi mukautettava tiettyjen ecumääräisten hintojen arvon muuttumisen ja korjauskertoimen, jota sovellettiin 31 päivään tammikuuta 1995 asti yhteisen maatalouspolitiikan yhteydessä käytettyihin muuntokursseihin, poistamisen vaikutusten lieventämisen huomioon ottamiseksi, ja tässä asetuksessa säädetyt toimenpiteet ovat banaanin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1442/93 seuraavasti: 1. Korvataan 9 artiklan 3 kohdan ensimmäisen alakohdan viimeinen virke seuraavasti: "Tätä vähennystä ei kuitenkaan sovelleta - A- ja B-luokan todistushakemuksiin, jotka koskevat enintään 150 tonnin määrää, jos hakemuksiin liittyvä kokonaismäärä ei ylitä tietyn alkuperän osalta 15:tä prosenttia kaikista haetuista määristä, - C-luokan todistushakemuksiin." 2. Korvataan 10 artiklan 3 kohdan ensimmäinen alakohta seuraavasti: "Hakemuksen käyttämättä jääneet määrät myönnetään pyynnöstä uudelleen samalle toimijalle, tapauksesta riippuen todistuksen haltijalle tai vastaanottajalle, saman alkuperän osalta seuraavan vuosineljänneksen aikana, mutta kuitenkin sen vuoden aikana, jona ensimmäinen todistus on annettu." 3. Korvataan 11 artiklan 1 kohdassa ilmaisu "21 päivänä" ilmaisulla "23 päivänä". 4. Muutetaan 14 artikla seuraavasti: 1) Korvataan 1 kohta seuraavasti: "1. Asetuksen (ETY) N:o 404/93 15 a artiklan mukaisten perinteisten AKT-valtioiden banaanien määrien osalta neljännesvuosittain vahvistettavat ohjeelliset määrät tuontitodistusten antamista varten vahvistetaan 9 artiklan 1 kohdassa vahvistettujen vaatimusten mukaisesti. Saint Lucian, Saint Vincentin ja Grenadiinien, Dominican sekä Grenadan osalta vahvistetaan neljännesvuosittain yksi yhtenäinen ohjeellinen määrä, jossa on merkintä `Leewardsaaret`." 2) Poistetaan 3 kohta. 3) Korvataan 4 kohta seuraavasti: "4. Todistushakemus voidaan hyväksyä: a) jos sen mukana on asianomaisen maan toimivaltaisten viranomaisten banaanien alkuperän todistamiseksi liitteessä III olevan mallin mukaisesti laatiman todistuksen alkuperäiskappale, b) jos siihen sisältyy: - kohdassa "Huomautuksia" sekä kohdassa 24 maininta "perinteisiä AKT-banaaneja - asetus (ETY) N:o 404/93"; - kohdassa 8 merkintä alkuperämaasta; Saint Lucian, Saint Vincentin ja Grenadiinien, Dominican sekä Grenadan osalta hakemuksen kohdassa 8 voi kuitenkin olla merkintä "Leewardsaaret"; c) jos se koskee määrää, joka ei ole asetuksen (ETY) N:o 404/93 liitteessä kyseiselle AKT-valtiolle vahvistettua määrää suurempi". 4) Lisätään seuraava kohta: "5. Tuontitodistuksessa on oltava 4 kohdassa mainitut merkinnät ja se velvoittaa tuomaan kohtaan 8 merkitystä alkuperämaasta. Tuontitodistus, jonka kohdassa 8 on merkintä "Leewardsaaret", velvoittaa tuomaan jostakin 4 kohdan b alakohdassa tarkoitetusta AKT-valtiosta." 5. Korvataan 15 artikla seuraavasti: "15 artikla Perinteisten AKT-banaanien luovuttaminen vapaaseen liikkeeseen edellyttää asianomaisen maan toimivaltaisten viranomaisten antaman alkuperäisen banaanien alkuperää koskevan EUR 1 -tavaratodistuksen esittämistä. Sellaisen tuontitodistuksen, jonka kohdassa 8 on merkintä "Leewardsaaret", esittämisen yhteydessä toimivaltaiset viranomaiset merkitsevät todistuksen kääntöpuolelle vapaaseen liikkeeseen luovutetun määrän sekä tavaran tarkan alkuperän, joka todistetaan esitetyllä todistuksella." 6. Muutetaan 16 artikla seuraavasti: - Korvataan 1 kohdan ensimäinen ja toinen alakohta seuraavasti: "Toimivaltaisten kansallisten viranomaisten on toimitettava komissiolle hakemusten jättämiselle asetetun määräajan päättymistä seuraavien kahden työpäivän aikana kohdassa 8 olevan alkuperämerkinnän sisältävät tiedot määristä, joista todistushakemuksia on esitetty. Viranomaiset antavat todistukset hakemuksiin merkityille määrille ja alkuperille, jollei 2 kohdan mukaisesta yhtenäisen vähennyskertoimen vahvistamisesta muuta johdu." - Korvataan 2 kohta seuraavasti: "2. Jos haetut määrät ylittävät tuntuvasti tietyn neljännesvuoden ja tietyn alkuperän osalta vahvistetut ohjeelliset määrät, vahvistetaan yhtenäinen vähennysprosentti, jota sovelletaan kaikkiin todistushakemuksiin, joissa kyseinen alkuperä on mainittu. Jos haetut määrät ylittävät perinteiset tietyn alkuperän osalta käytettävissä olevat määrät, komissio vahvistaa yhtenäisen vähennysprosentin, jota sovelletaan kaikkiin tätä alkuperää koskeviin hakemuksiin." 7. Muutetaan 17 artikla seuraavasti: a) Korvataan 1 kohdassa ilmaisu "21 päivänä" ilmaisulla "23 päivänä". b) Korvataan 4 kohdan ensimmäinen alakohta seuraavasti: "Hakemukseen liittyvät käyttämättä jääneet määrät myönnetään hakemuksesta uudelleen samalle toimijalle, tapauksesta riippuen todistuksen haltijalle tai vastaanottajalle, saman alkuperän osalta seuraavan vuosineljänneksen aikana, mutta kuitenkin sen vuoden aikana, jona ensimmäinen todistus on annettu." 8. Korvataan 19 artiklassa määrä "15 ecua" määrällä "18,11 ecua". 9. Muutetaan liitteessä I Belgian, Tanskan ja Portugalin toimivaltaiset viranomaiset seuraavasti: "- BELGIA Bureau d'intervention et de restitution belge / Belgisch Interventie- en Restitutiebureau Rue de Trèves 82 / Trierstraat 82 B-1040 Bruxelles/Brussel - TANSKA EU-direktoratet Kampmannsgade 3 DK-1780 København V - PORTUGALI Ministério da Economia Direcção-Geral do Comércio Direcção de Serviços de Licenciamento do Comércio Externo Av. da República, 79 P-1094 Lisboa Codex." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan ensimmäisen kerran vuoden 1996 kolmatta vuosineljännestä koskeviin tuontitodistushakemuksiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä toukokuuta 1996. Komission puolesta Franz FISCHLER Komission jäsen (1) EYVL N:o L 47, 25.2.1993, s. 1 (2) EYVL N:o L 349, 31.12.1994, s. 105 (3) EYVL N:o L 142, 12.6.1993, s. 6 (4) EYVL N:o L 117, 24.5.1995, s. 14